ສະ​ຫະ​ລັດ ຕື່ມ​ຊື່​ພະ​ນັກ​ງານ ສ​ະ​ຫະ​ປະ​ຊ​າ​ຊາດ ຊາວ​ຣັດ​ເຊຍ ເຂົ້າ​ໃນ​ລາຍ​ຊື່​ເນ​ລະ​ເທດ
ສ​ປ​ຊ ໃຫ້​ການ​ຢືນ​ຢັນ ກ່ຽວ​ກັບ​ການ​ຂັບ​ໄລ່​ພະ​ນັກ​ງານ​ສະ​ຫະ​ປະ​ຊາ​ຊາດ ນອກ​ຈາກ​ພວກ​ນັກ​ການ​ທູດ 12 ຄົນ​ແລ້ວ.
ອົງການສະຫະປະຊາຊາດ ກ່າວໃນວັນອັງຄານວານນີ້ວ່າ ຕົນໄດ້ແຈ້ງໃຫ້ວໍຊິງຕັນຮູ້ແລ້ວວ່າ ຕົນໄດ້ຂັບໄລ່ຊາວຣັດເຊຍຄົນນຶ່ງທີ່ເຮັດວຽກໃຫ້ແກ່ສະຫະປະຊາຊາດ ນຶ່ງມື້ຫຼັງຈາກສະຫະລັດ ກ່າວວ່າ ຕົນໄດ້ຂັບໄລ່ນັກການທູດຣັດເຊຍ ສິບ ສອງຄົນ ຍ້ອນເປັນສອດແນມ ໂຄສົກຂອງອົງການສະຫະປະຊາຊາດ ທ່ານສະເຕຟານ ດູຈາຣິກ ກ່າວໃນການຕອບຄຳຖາມຂອງພວກນັກຂ່າວວ່າ “ຂ້າພະເຈົ້າສາມາດໃຫ້ການຢືນຢັນວ່າ ສຳນັກງານຜູ້ຕາງໜ້າຂອງສະຫະລັດ ໄດ້ແຈ້ງໃຫ້ຫ້ອງການເລຂາທິການຊາບ ເມື່ອວັນທີ 28 ກຸມພາ ກ່ຽວກັບການຕັດສິນໃຈ ທີ່ຈະເອົາມາດຕະການ ພາຍໃຕ້ວັກ 13(b) ຂອງຂໍ້ຕົກລົງ ລະຫວ່າງສະຫະປະຊາຊາດສຳນັກງານຜູ້ຕາງໜ້າຂອງສະຫະລັດ ກ່ຽວກັບເລື້ອງພະນັກງານຂອງກອງເລຂາ ພວກເຮົາຮູ້ສຶກເສຍໃຈທີ່ໄດ້ພົບຕົນເອງ ຢູ່ໃນສະຖານະການແບບນີ້ ແຕ່ກໍພົວພັນກັບປະເທດເຈົ້າພາບຕາມທີ່ໄດ້ກຳນົດໄວ້ໃນວັກ 13(b) ” ມີການແຈ້ງໃຫ້ອົງການສະຫະປະຊາຊາດໃນມື້ດຽວກັນກັບສຳນັກງານຜູ້ຕາງໜ້າຂອງຣັດເຊຍປະຈຳສະຫະປະຊາຊາດວ່າ ພວກນັກການທູດ 12 ຄົນ ຂອງຣັດເຊຍຖືກປະກາດວ່າ “ເປັນບຸກຄົນທີ່ບໍ່ເພິງປາຖະໜາ” ຍ້ອນພົວພັນ ໃນການຈາລະກຳ ແລະພວກເຂົາຕ້ອງໄດ້ອອກຈາກປະເທດພາຍໃນວັນທີ 7 ມີນານີ້ ທ່ານດູຈາຣິກ ບໍ່ໄດ້ໃຫລາຍລະອຽດໃດໆກ່ຽວກັບສ່ວນບຸກຄົນ ຫຼືວຽກງານຂອງຜູ້ກ່ຽວ ຢູ່ທີ່ອົງການສະຫະປະຊາຊາດ ທ່ານດູຈາຣິກກ່າວວ່າ “ທີ່ຈິງແລ້ວ ສິ່ງທີ່ຂ້າພະເຈົ້າຈະເວົ້າແລະເຮັດການຕັດສິນນີ້ແມ່ນຂ້ອນຂ້າງຍາກໜ້ອຍນຶ່ງທີ່ຈະເຂົ້າໃຈ ຄືວ່າມັນເປັນສະມາຊິກພະນັກງານທີ່ມີກຳນົດຈະສິ້ນສຸດວຽກການຂອງລາວ ແລະໝົດພາລະກິດພາຍໃນວັນທີ 14 ມີນານີ້ ” ໂຄສົກຄົນນຶ່ງຂອງສຳນັກງານຜູ້ຕາງໜ້າສະຫະລັດປະຈຳສຳນັກງານໃຫຍ່ສະຫະປະຊາຊາດກ່າວຕໍ່ວີໂອເອກ່ຽວກັບເລື້ອງນີ້ວ່າ ພະນັກງານອົງການສະຫະປະຊາຊາດດັ່ງກ່າວ ຍັງເປັນ “ໜ່ວຍປະຕິບັດງານສືບລັບຂອງຣັດເຊຍ” ແຕ່ບໍ່ຍອມເປີດເຜີຍຊື່ຂອງຜູ້ກ່ຽວ ຫຼືຂໍ້ມູນໃດໆໃຫ້ຊາບ ຍິ່ງໄປກວ່ານັ້ນ ພວກເຂົາຄາດວ່າ ຈະອອກເດີນທາງຈາກສະຫະລັດພາຍໃນວັນທີ 7 ມີນານີ້ ໃນວັນຈັນຜ່ານມານີ້ ໂຄສົກຂອງສຳນັກງານຜູ້ຕາງໜ້າຂອງສະຫະລັດ ກ່າວວ່າ ການເອົາມາດຕະການຕໍ່ນັກການທູດຣັດເຊຍ 12 ຄົນ “ແມ່ນການເຄື່ອນໄຫວທີ່ມີມາເປັນເວລາຫຼາຍເດືອນແລ້ວ” ໂດຍກ່າວວ່າ ມັນບໍ່ໄດ້ພົວພັນໂດຍກົງກັບຄວາມເຄັ່ງຕຶງທີ່ເກີດຂຶ້ນໃນເວລານີ້ ລະຫວ່າງມົສກູແລະວໍຊິງຕັນ ກ່ຽວກັບການບຸກເຂົ້າໄປໃນຢູເຄຣນຂອງຣັດເຊຍ